Príloha č. 1 súťažných podkladov

**Opis predmetu zákazky**

1. Názov predmetu zákazky: „Strážna služba – fyzická ochrana objektov MV SR“
2. Celková predpokladaná hodnota: 4 688 053,00 EUR bez DPH
3. Lehota plnenia: DNS sa vytvára na obdobie 48 mesiacov od jeho zriadenia.
4. Predmetom zákaziek zadávaných v dynamickom nákupnom systéme (ďalej ako „DNS“) je najmä poskytovanie strážnych služieb, ktoré sú bežne dostupné na trhu a ktoré sú zaradené podľa slovníka obstarávania v rozsahu skupiny 797 (Pátracie a bezpečnostné služby) uvedenej v Spoločnom slovníku obstarávania (CPV).
5. Verejný obstarávateľ bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „Výzva na predkladanie ponúk“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom môže
* vychádzať z informácií o sortimente, ktoré predložili zaradení záujemcovia v DNS, a/alebo
* obsahovať služby s inými technickými špecifikáciami, ktoré sú bežne dostupné na trhu a sú v rozsahu skupiny 797 (Pátracie a bezpečnostné služby) uvedenej v Spoločnom slovníku obstarávania.
1. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb verejného obstarávateľa. Objem konkrétnych zákaziek zadávaných v rámci DNS predpokladá verejný obstarávateľ v rôznom rozsahu podľa aktuálnej potreby v každej konkrétnej zadávanej zákazke v rámci DNS. Strážne služby budú poskytované v rozsahu a v závislosti od potrieb verejného obstarávateľa, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
2. Výzva na predkladanie ponúk v rámci zadávania konkrétnej zákazky obsahuje druh, množstvo služieb a miesta plnenia kde sa budú služby poskytovať, prípadne ďalšie informácie. V prípade, že konkrétna zákazka bude spolufinancovaná z prostriedkov Európskej únie, Výzva na predkladanie ponúk bude obsahovať aj informácie o podmienkach poskytovateľa finančných prostriedkov.
3. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných živností, prípadne iných nevyhnutných dokladov potrebných na to, aby sa verejný obstarávateľ uistil, že predmet zákazky bude vykonávaný na profesionálnej úrovni v súlade s platnými právnymi predpismi.
4. Predmetom zákaziek zadávaných v dynamickom nákupnom systéme (ďalej ako „DNS“) je najmä poskytovanie strážnych služieb, a to:
	1. Strážna služba bez strelnej zbrane.
	2. Strážna služba so strelnou zbraňou
	3. Strážna služba so psom.
5. Strážnou službou sú činnosti uvedené v § 3 zákona č. 473/2005 Z .z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov.

        V rámci stráženia objektov a areálov MV SR sa budú vykonávať tieto činnosti:

* činnosti spojené s ochranou majetku na verejne prístupnom mieste,
* činnosti spojené s ochranou majetku na inom než verejne prístupnom mieste,
* činnosti spojené s ochranou osoby,
* činnosť spojená so zabezpečovaním poriadku na mieste zhromažďovania osôb,
* činnosti spojené s prevádzkovaním zabezpečovacieho systému alebo poplachového systému, prevádzkovaním ich častí,
* vyhodnocovaním narušenia chráneného objektu, chráneného miesta,
* činnosti spojené s monitorovaním činnosti osoby v uzavretom priestore alebo na uzavretom mieste,
* kontrola neporušenia zámkov,  pečatí dvier, okien, garážových brán,
* kontrola vonkajšieho plášťa chránených budov alebo chráneného miesta,
* kontrola oprávnenosti vstupu osôb a vjazdu vozidiel do stráženého objektu. Za týmto účelom si zamestnanci strážnej služby budú od kontrolovaných osôb vyžadovať doklady, ktoré preukážu  oprávnenie na vstup alebo vjazd do stráženého objektu,
* úlohy na úseku protipožiarnych opatrení spolu s povinnosťami strážnej služby hlásiť akékoľvek narušenie strážených objektov, resp. hlásenie havarijných stavov na uvedených objektoch.

Fyzickú ochranu bude vykonávať iba ten, kto spĺňa podmienky stanovené v  § 48 ods.1 zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov. Úspešný uchádzač pre túto osobu pri výkone služby zabezpečí jednotnú pracovnú ústroj so zjavnými insígniami úspešného uchádzača na viditeľnom mieste a povolené donucovacie prostriedky ako sú tonfa alebo obušok, obranný sprej a putá.

1. **Strážna služba so strelnou zbraňou**

Stráženie bude vykonávať ten, kto spĺňa podmienky uvedené v bode 10. a zároveň je držiteľom zbrojného preukazu skupiny „C“. Podľa § 15 ods. 2 písm. c) zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov zbrojný preukaz skupiny „C“ fyzickú osobu oprávňuje držať alebo nosiť zbraň a strelivo v rozsahu na držanie zbrane a streliva na výkon zamestnania alebo oprávnenia podľa osobitného predpisu. Úspešný uchádzač pre túto osobu pri výkone služby zabezpečí jednotnú pracovnú ústroj so zjavnými insígniami úspešného uchádzača na viditeľnom mieste a povolené donucovacie prostriedky ako sú tonfa alebo obušok, obranný sprej a putá.

1. **Strážna služba so psom**

Stráženie bude vykonávať osoba úspešného uchádzača, ktorý spĺňa podmienky uvedené v bode 10. a zároveň stráženie objektu bude zabezpečované so psovodom a služobným psom. Služobný pes má absolvovaný a úspešne ukončený výcvik na stráženie. Úspešný uchádzač pre túto osobu pri výkone služby zabezpečí jednotnú pracovnú ústroj so zjavnými insígniami úspešného uchádzača na viditeľnom mieste a povolené donucovacie prostriedky ako sú tonfa alebo obušok, obranný sprej a putá.

1. Miesto a lehotu poskytovania predmetu zákazky určí verejný obstarávateľ v konkrétnej Výzve na predkladanie ponúk. Miestom poskytovania budú objekty a zariadenia Ministerstva vnútra Slovenskej republiky a Policajného zboru SR v rámci celej Slovenskej republiky, objekty a zariadenia rozpočtových a príspevkových organizácií Ministerstva vnútra Slovenskej republiky v rámci celej Slovenskej republiky a objekty a zariadenia Akadémie Policajného zboru v Bratislave.
2. Obsah ponuky v rámci Výzvy na predkladanie ponúk je determinovaný vzorom/šablónou ponuky, ktorý je uvedený v podsystéme DNS systému EKS. Záložka s názvom Predloženie ponuky bude pre Uchádzača prístupná z ET konkrétnej zákazky zadávanej v rámci DNS. Dodávateľ predkladá ponuku tým spôsobom, že vyplní predmetný vzor/šablónu ponuky svojim návrhom a prostredníctvom podsystému DNS systému EKS ju odošle. Dokumenty v rámci ponuky musia byť vložené vo formáte .PDF. V ponuke Dodávateľ uvedie aj informácie predpísané vzorom/šablónou ponuky, vrátane návrhu na plnenie kritérií a heslo pre šifrovanie ponuky a potvrdenie tohto hesla jeho opätovným uvedením.
3. Uchádzač bude predkladať v rámci Výzvy na predkladanie ponúk ponuku obsahujúcu:
4. označenie predmetu ponuky, ktorým plní návrh plnenia, a to v kolónke „Predmet ponuky, ktorým plním návrh plnenia“
5. vlastný návrh plnenia, ktorý ponúka v rámci konkrétnej zákazky, a to v súlade s Predmetom zákazky.
6. vyplnený návrh zmluvy doplnený o identifikačné údaje dodávateľa
7. návrh na plnenie kritérií.
8. Úspešný uchádzač pred podpisom vykonávacej zmluvy, ktorá bude výsledkom zadávania konkrétnej zákazky bude povinný:
9. uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade s § 41 ods. 3 zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)
10. mať zápis v registri partnerov verejného sektora, ak má úspešný uchádzač povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZRPVS“) a nie je zapísaný v registri partnerov verejného sektora podľa § 18 ZRPVS alebo ktorého subdodávatelia alebo subdodávatelia podľa ZRPVS, ktorí majú povinnosť zapisovať sa do registra partnerov verejného sektora podľa ZRPVS a nie sú zapísaní v registri partnerov verejného sektora podľa § 18 ZRPVS
11. v prípade, že predmetom konkrétneho obstarávania bude poskytovanie strážnej služby so strelnou zbraňou, predložiť platnú zbrojnú licenciu skupiny F – výkon zamestnania alebo oprávnenia podľa osobitného predpisu v zmysle zákona č.190/2003 o strelných zbraniach a strelive a o zmene a doplnení niektorých zákonov.
12. platnú licenciu na prevádzkovanie strážnej služby v potrebnom rozsahu v zmysle zákona č. 473/2005 Z.z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov

V prípade, že úspešný uchádzač pred podpisom kúpnej zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 ZVO, ak bol na uzavretie kúpnej zmluvy písomne vyzvaný, nepredloží doklady a/alebo dokumenty uvedené v tomto bode, resp. nebude mať splnenú povinnosť v súlade so ZRPVS, verejný obstarávateľ to bude považovať za neposkytnutie riadnej súčinnosti a bude postupovať podľa ZVO.